# Riki van Steeden

Riki van Steeden (nascut el 24 de desembre de 1976) és un futbolista neozelandès que actualment juga com a defensa per l'Auckland City del Campionat de Futbol de Nova Zelanda.

## Trajectòria per club

Van Steeden va començar la seva carrera esportiva primer amb el Nelson Suburbs, equip local de Nelson. Després se n'anà al Christchurch Technical abans d'anar-se'n a Austràlia per a jugar pel Carlton SC.
El 1999 va ser fitxat pel Football Kingz, equip neozelandès de la National Soccer League australiana. Allí en la primera temporada va jugar en 20 partits marcant 2 gols. La temporada 2000-2001 va jugar 12 partits pel club marcant-hi 3 gols. En les dues temporades següents no hi jugà tan sovint, jugant tan sols 14 partits en les dues temporades.
L'Auckland City el va fitxar el 2005, equip en què hi ha jugat des d'aleshores. Des del 2005 ha jugat en 36 partits i ha marcat 2 gols. Ha jugat en 3 partits en la Lliga de Campions de l'OFC i 2 partits en el Campionat del Món de Clubs de la FIFA. Un moment important en la carrera de van Steeden va ser en el Campionat del Món de Clubs de 2009 quan marcà el gol decisiu en el 94è minut per l'Auckland City enfront del TP Mazembe per a desempatar el partit 3 a 2 i conseqüentment fer que l'Auckland City quedés en cinquena posició en la competició.

## Trajectòria internacional

Va debutar amb la selecció de futbol de Nova Zelanda el 7 de juny de 1997 en un 1 a 0 contra Fiji. Va acabar jugant 5 cops per a la selecció neozelandesa; va marcar un gol en un segon partit contra Fiji en què els neozelandesos guanyaren 5 a 0. El seu últim partit amb la selecció va ser en un partit contra Indonèsia.

## Palmarès

* Lliga de Campions de l'OFC (4): 2005-06, 2008-09, 2010-11, 2011-12.
* Campionat de Futbol de Nova Zelanda (4): 2004-05, 2005-06, 2006-07, 2008-09.

## Referències

* ↑ (anglès) «Riki van Steeden – Player profile». Transfermarkt.co.uk. [Consulta: 18/03/2012.]
* ↑ (anglès) «Profile Information – Riki Van Steeden Arxivat 2012-01-07 a Wayback Machine.». Aucklandcityfc.com. [Consulta: 18/03/2012.]
* ↑ (anglès) «Australian Player Database – VA». OzFootball.net. [Consulta: 18/03/2012.]
* ↑ (anglès) «Riki van Steeden – Performance data by club». Transfermarkt.co.uk. [Consulta: 18/03/2012.]
* ↑ (anglès) «FIFA Club World Cup: UAE 2009 – TP Mazembe Englebert vs Auckland City FC». FIFA.com. [Consulta: 18/03/2012.]
* ↑ (anglès) «FIFA Player Statistics: Riki van Steeden Arxivat 2012-11-02 a Wayback Machine.». FIFA.com. [Consulta: 18/03/2012.]
* ↑ (anglès) «A-International Appearances - Overall Arxivat 2009-05-01 a Wayback Machine.». The Ultimate New Zealand Soccer Website. [Consulta: 18/03/2012.]
* ↑ (anglès) «1998 FIFA World Cup France ™ Preliminaries – New Zealand vs Fiji Arxivat 2012-06-25 a Wayback Machine.». FIFA.com. [Consulta: 18/03/2012.]

## Vegeu també

* El futbol a Nova Zelanda

## Enllaços externs

* (anglès) Informació i estadístiques de Riki van Steeden a la pàgina web oficial de la FIFA Arxivat 2012-11-02 a Wayback Machine.
* (anglès) Informació i estadístiques de Riki van Steeden a la pàgina web oficial de l'Auckland City FC Arxivat 2012-01-07 a Wayback Machine.
* (anglès) Informació i estadístiques de Riki van Steeden a transfermarkt.co.uk